Woensdagaand: 6 Desember 2017 - Weather Forecasting for South Africa
Woensdagaand: 6 Desember 2017
Goeie naand almal: Hallo Kenya: Mostly fine in the north, north of the yellow line, while partly cloudy in the south with a few cloudy patches in the extreme south-east and south-west with a couple of showers.
Na die hoë temperature in die Kaap nog steeds warm teen 17:30 met meeste plekke in die Kaap nog bokant 30 C, Moorreesburg staan nog op 38 C en Vredendal op 37 C wat by 41.6 C gedraai het. Dit is onbeskof bloedig warm. Temperature het heelwat herstel in PTA die dag, na die middel 20’s maar nou teen 17:35 is die temperatuur af na 17 C en in die afgelope 30 minute het hier ‘n vinnige 11mm uitgesak.
Suid van JHB sien ek 9mm, Midrand 10.2mm en dan 58.6mm naby Wierdapark maar voordat ek die syfer glo sal ek eers bevestiging wil kry… Springs staan op 14.6mm en dan is daar ook ‘n syfer van 45.2mm net oos van Delmas. Twee stasies naby aan mekaar net noord van Vaalwater wys 41.4 en 38.4mm, dus sommer lekker nat. Enkele plekke oor die noord-Vrystaat wys ook ‘n paar mm, met 10.mm net oos van Bothaville en 2.2mm naby Bultfontein. Al tien weerstasies by Groblersdal en Marble Hall wys amper 10mm met die beste net oos van MH wat op 18.2mm staan. Dan is daar oor-al oor die oostelike hoëveld, Laeveld EN Kruger Park ;n klompie reën, met die KP wart tussen 2-4mm gekry het.
Dan reën dit ook lekker in en om Durban waar ek al 24mm sien, reënerig oor die KZN binneland maar nog meeste stasies wys onder 10mm. Meeste van die stasies wys nog reën teen 6nm, dus kan die totale toeneem die nag in.
Theewaterskloofdam, het so vinnig gekry sak nou blitsig en met bloedige warm weer môre weer op die kaarte vir die Kaap, is daar nie iets wat dit sal keer nie.
Ek plaas ook ‘n temperatuur grafiek vir Vredendal… kyk self… Die stasie is amper halfpad tussen Vredendal Lutzville… Onthou, die risiko is baie groot vir rampvure in die Wes-kaap, moenie dom goed aanvang nie!!
Ek is nou amper klaar met die storie, in die tyd, nou amper 6nm staan ek op 12.2mm en hoor ek nog heelwat donder, maar klink of die menere nou oos van my lê. Net rofweg, ek sal later meer presies verslag doen, voor die 12.2mm het ek sover vir die maand 50.2mm plus die 12.2mm. dus vir die maand sover en ons is nou eers by die 6de =, is die totaal 62.4mm, dit is al amper soveel as wat ons verlede Desember vir die hele maand gekry het.. dit gaan dus baie goed….dit is vir ons wat in PTA bly….
Lekker aand verder, en vir my vriend daar noord van Polokwane, lyk of daar dalk ‘n paar mm oppad is nou jou toe vannag..
Vanmiddag het hier 'n woeste bui reën in Nylstroom uitgesak, 'n hele 61 mm!! Dit het amper soos 'n wolkbreuk gevoel. Groete